CELEX: 32011D0401
Language: lv
Date: 2011-07-06 00:00:00
Title: 2011/401/ES: Komisijas Īstenošanas lēmums ( 2011. gada 6. jūlijs ), ar ko nosaka Savienības finansiālo ieguldījumu to izdevumu segšanā, kuri radušies Itālijai, īstenojot putnu gripas apkarošanas ārkārtas pasākumus 2009. gadā (izziņots ar dokumenta numuru C(2011) 4774)

7.7.2011   
            
            
               LV
            
            
               Eiropas Savienības Oficiālais Vēstnesis
            
            
               L 179/8
            
         KOMISIJAS ĪSTENOŠANAS LĒMUMS
   (2011. gada 6. jūlijs),
   ar ko nosaka Savienības finansiālo ieguldījumu to izdevumu segšanā, kuri radušies Itālijai, īstenojot putnu gripas apkarošanas ārkārtas pasākumus 2009. gadā
   (izziņots ar dokumenta numuru C(2011) 4774)
   (Autentisks ir tikai teksts itāļu valodā)
   (2011/401/ES)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 2009. gada 25. maija Lēmumu 2009/470/EK par izdevumiem veterinārijas jomā (1) un jo īpaši tā 4. pantu,
   tā kā:
   
               (1)
            
            
               Saskaņā ar Finanšu regulas 75. pantu un īstenošanas kārtības 90. panta 1. punktu pirms izdevumu saistību uzņemšanās no Savienības budžeta jāpieņem finansēšanas lēmums, kurā izklāstītas būtiskās sastāvdaļas ar izdevumiem saistītajai darbībai un kuru pieņem iestāde vai institūcijas, kam iestāde ir deleģējusi šīs pilnvaras.
            
         
               (2)
            
            
               Lēmumā 2009/470/EK ir noteiktas procedūras, kas reglamentē Savienības finansiālo ieguldījumu īpašos veterināros pasākumos, tostarp ārkārtas pasākumos. Lai pēc iespējas drīz palīdzētu apkarot putnu gripas izplatību, Savienība sniedz finansiālu atbalstu dalībvalstīm attiecināmo izdevumu segšanai. Minētā lēmuma 4. panta 3. punkta pirmajā un otrajā ievilkumā ir noteikumi par procentiem, kas jāpiemēro dalībvalstu izdevumiem.
            
         
               (3)
            
            
               Komisijas 2005. gada 28. februāra Regulas (EK) Nr. 349/2005, ar ko paredz noteikumus Kopienas finansējuma piešķiršanai ārkārtas pasākumiem un cīņai pret noteiktām dzīvnieku slimībām atbilstīgi Padomes Lēmumam 90/424/EEK (2), 3. pantā paredzēti noteikumi par izdevumiem, uz kuriem attiecas Savienības finansiālais atbalsts.
            
         
               (4)
            
            
               Savienības finansiālais atbalsts ārkārtas pasākumiem putnu gripas apkarošanai Itālijā 2009. gadā tika piešķirts ar Komisijas 2010. gada 5. marta Lēmumu 2010/148/ES par Savienības finansiālo atbalstu ārkārtas pasākumiem putnu gripas apkarošanai Čehijā, Vācijā, Spānijā, Francijā un Itālijā 2009. gadā (3).
            
         
               (5)
            
            
               Itālija 2010. gada 24. martā saskaņā ar Regulas (EK) Nr. 349/2005 7. panta 1. un 2. punktu iesniedza oficiālu kompensācijas pieprasījumu EUR 966 694,15 apmērā.
            
         
               (6)
            
            
               Savienības finansiālais ieguldījums jāizmaksā ar nosacījumu, ka plānotie pasākumi ir faktiski veikti un ka attiecīgās iestādes noteiktajā termiņā sniedz visu vajadzīgo informāciju. Komisijas novērojumi, attiecināmo izdevumu aprēķina metode un galīgie secinājumi tika paziņoti Itālijas iestādēm 2011. gada 14. februāra e-pasta vēstulē. Atbilstoši Regulā (EK) Nr. 349/2005 noteiktajām atbilstības prasībām uz summu EUR 552 110,80 apmērā neattiecas finansiālā līdzdalība. Itālija piekrita 2011. gada 16. marta e-pasta vēstulē.
            
         
               (7)
            
            
               Itālijas iestādes ir pilnībā izpildījušas Lēmuma 2009/470/EK 3. panta 4. punktā un Regulas (EK) Nr. 349/2005 7. pantā paredzētās tehniskās un administratīvās prasības.
            
         
               (8)
            
            
               Ņemot vērā iepriekš minētos apsvērumus, būtu jānosaka Savienības finansiālā atbalsta kopējā summa, kas paredzēta to attiecināmo izdevumu segšanai, kuri radušies, apkarojot putnu gripu Itālijā 2009. gadā.
            
         
               (9)
            
            
               Šajā lēmumā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,
            
         IR PIEŅĒMUSI ŠO LĒMUMU.
   1. pants
   Savienības finansiālā ieguldījuma summu, kas paredzēta to izdevumu segšanai, kuri saistīti ar putnu gripas apkarošanu Itālijā 2009. gadā, nosaka EUR 414 583,35 apmērā.
   2. pants
   Šis lēmums ir finansēšanas lēmums Finanšu regulas 75. panta nozīmē, un tas ir adresēts Itālijas Republikai.
   
      Briselē, 2011. gada 6. jūlijā
      
         
            Komisijas vārdā –
         
            Komisijas loceklis
         
         John DALLI
      
   
   
      (1)  OV L 155, 18.6.2009., 30. lpp.
   
      (2)  OV L 55, 1.3.2005., 12. lpp.
   
      (3)  OV L 60, 10.3.2010., 22. lpp.